سندھ کی مغلیہ فتح

سنہ 1574ء میں اکبر نے بھکّر کے جزیرہ قلعے پر قبضہ کر لیا اور سندھ کے جنوبی حصے یعنی دریائے سندھ کے دہانے کے قریب واقع علاقے کو فتح کرنے کا عزم کیا۔ وہ اس خطے کو اس لیے چاہتے تھے کہ شمال مغربی ہند پر اپنی مکمل برتری قائم کر سکیں اور اسے قندہار پر حملے کے لیے ایک اڈے کے طور پر استعمال کریں، جو اس وقت فارس کے شاہ عباس کے قبضے میں تھا۔

سنہ 1590ء میں اکبر نے عبد الرحیم خان خاناں کو صوبہ ملتان کا گورنر مقرر کیا اور ان کو زیریں سندھ میں واقع ٹھٹہ کی ریاست پر قبضہ کرنے کی ذمہ داری دی، جس پر مرزا جانی بیگ ترخان کی حکومت تھی۔ دو لڑائیوں کے بعد مرزا جانی بیگ شکست کھا گئے اور 1591ء میں اپنے علاقے جن میں ٹھٹہ اور سیہون کے قلعے شامل تھے، دینے پر مجبور ہوئے۔ بعد میں وہ اکبر کی خدمت میں منصب دار مقرر ہوئے، جن کا منصب امیر الاکبر (3000) تھا اور وہ دین الٰہی میں بھی شامل ہوئے۔

 جنگ 
ترخانوں نے مغلوں سے اچھے تعلقات رکھنے کی کوشش کی اور مشترکہ نسب کا دعویٰ بھی کیا مگر شہنشاہ اکبر (عہد حکومت 1556ء تا 1605ء) نے ان کے ساتھ کسی بھی شادی کے رشتے سے انکار کر دیا۔ 1586ء میں بھکر مغلیہ گورنر نواب صادق خاں نے سیہون کا محاصرہ کیا لیکن جانی بیگ جو ترخان حکمران تھے، نے اپنی کشتیوں کے ذریعے مغل فوج کی رسد کاٹ دی جس کے باعث مغلوں کو پسپا ہونا پڑا۔ اس کامیابی کے باوجود اکبر ترخانوں کو ماتحت کرنا چاہتے تھے چنانچہ 1589ء سے لے کر 1590ء تک انھوں نے عبد الرحیم خانِ خاناں کو قندہار فتح کرنے کے لیے بھیجا۔ جانی بیگ نے مقامی قبائل کی فوج جمع کی اور یورپی کرائے کے سپاہی بھی بھرتی کیے تاکہ اپنے علاقے کا دفاع کر سکیں۔ انھوں نے اپنے والد محمد پائیندہ اور بیٹے ابو الفتح کو جنگ میں کھو دینے کے باوجود دو سال تک مغلیہ فوج کا مقابلہ جاری رکھا۔

1592ء میں جانی بیگ خانِ خاناں کے سامنے ہتھیار ڈالنے پر مجبور ہو گئے اور سندھ میں ترخانوں کی حکومت کا خاتمہ ہو گیا۔ اکبر نے جانی بیگ کو اعلیٰ فوجی منصب دے کر نوازا۔ جانی بیگ کی وفات (1600ء) کے بعد ان کا بیٹا غازی بیگ جانشین بنا۔ بعد ازاں مغلوں نے سندھ کو ایک صوبے کی صورت میں از سر نو منظم کیا، جس میں چار ضلع شامل تھے اور ٹھٹہ 1737ء تک مختلف گورنروں کے زیرِ انتظام رہا یہاں تک کلہوڑے آ گئے۔

 حوالہ جات 

زمرہ:تاریخ سندھ